Netanjahu rikonfirmohet në krye të partisë
Benjamin Netanjahu siguroi një fitore bindëse ndaj atij që shihej si kundërshtari më i fortë i tij në 10 vitet e fundit, Gideon Saar.
Kryeministri izraelit Benjamin Netanjahu, fitoi bindshëm në zgjedhjet për kren e partisë “Likud”. Ai mori 72 për qind të votave duke mposhtur kështu kundërshtarin e tij Gideon Saar. Rezultati forcon pozitat zotit Netanjahu për zgjedhjet e treta të përgjithshme që mbahen në Izrael brenda një viti, të planifikuara për në fillim të muajit mars. “”, tha kryeministri izraelit në një mesazh për përkrahësit, duke u zotuar se do ta udhëheqë partinë drejt një fitoreje të madhe në zgjedhjet e ardhme kombëtare dhe se do të vazhdojë ta udhëheqë Izraelin drejt arritjeve të reja. Kundërshtari i tij, Gideon Saar, tha se do të vazhdojë të mbështesë “Likud-in” në fushatën e ardhshme zgjedhore. Pritshmëritë ishin që zoti Saar të merrte 30 për qind të votave. “”, tha zoti Saar i cili shtoi se vendimi i tij për të kandiduar i domosdoshëm. “”, tha ai. Zoti Saar shihej si sfiduesi i parë serioz i kryeministrit izraelit në 10 vite. Ditë më parë Benjamin Netanjahu u bë kryeministri më jetëgjatë në historinë e Izraelit. Rezultati i votimeve tregon se mbështetja ndaj tij nuk është zbehur edhe pas padisë së ngritur ndaj tij për tre raste korrupsioni. Në fushatën e fundit zgjedhore zoti Netanjahu përdori stilin e Presidentit të Shteteve të Bashkuara, duke sulmuar median dhe sistemin e drejtësisë. Ai e cilësoi procesin hetimor ndaj tij, si qesharak, duke këmbëngulur në pafajësinë e tij. Disa analistë në Izrael thonë se zoti Netanjahu ka si qëllim të fitojë zgjedhjet e përgjithshme në përpjekje që të sigurojë imunitet prej hetimeve.